गोवा जाने वालों के लिए अब चलेगी मडगांव स्पेशल ट्रेन
ट्रांसपोर्ट रिपोर्टर| रायपुर
पहली बार राजधानी व प्रदेश के यात्रियों के लिए गोेवा से जोड़ने वाली स्पेशल ट्रेन की सुविधा मिलने जा रही है। बिलासपुर से रायपुर-कल्याण होते हुए मडगांव तक स्पेशल ट्रेन चलेगी। ट्रेन 2 अप्रैल से दस फेरे के लिए शुरू होगी।
मडगांव से गाेवा की दूरी मात्र 23 किमी ही है। ऐसे में गाेवा जाने वाले यात्री मुंबई होकर जाने की बजाए सीधे इस स्पेशल ट्रेन से मडगांव जाएंगे और वहां से गोवा जा सकेंगे। रेलवे अफसरों से मिली जानकारी के मुताबिक यात्रियों की मांग व गर्मी की छुट्टी को देखते हुए स्पेशल ट्रेन चलाने का निर्णय हुआ है। यात्रियों की संख्या व बुकिंग को देखते हुए इस ट्रेन का फेरा भी बढ़ सकता है। साप्ताहिक तौर पर चलने वाली इस एसी स्पेशल ट्रेन के लिए रेलवे ने बुकिंग भी शुरू कर दी है। बिलासपुर से मडगांव के लिए छूटने वाली ट्रेन प्रत्येक रविवार को 2 अप्रैल से 4 जून के बीच 08297 नंबर के साथ रवाना होगी।
इसी तरह उधर से लौटने वाली ट्रेन प्रत्येक मंगलवार को 4 अप्रैल से 6 जून के बीच 08298 नंबर के साथ चलेगी। इस समर स्पेशल ट्रेन में एसी-3 के 08, एसी-2 के 05, एसी-। के एक कोच के साथ पेंट्रीकार भी होगा। बिलासपुर से छूटने वाली ट्रेन रात 1.25 बजे रायपुर आएगी। इसी तरह मडगांव से आने वाली ट्रेन शाम 4.30 बजे रायपुर पहुंचेगी।
hin_Deva bho_Deva hin_Deva hin_Deva hin_Deva